จอห์น แมคฟอล บารอนแมคฟอลแห่งอัลคลุยธ์

จอห์น ฟรานซิส แมคฟอล บารอนแมคฟอลแห่งอัลคลุยธ์ (John McFall, Baron McFall of Alcluith) เกิดเมื่อ 4 ตุลาคม ค.ศ. 1944 เป็นนักการเมืองสกอต ในปัจจุบันดำรงตำแหน่งประธานสภาขุนนาง ตั้งแต่เดือนเมษายน ค.ศ. 2021 ต่อจากลอร์ดฟาวเลอร์ ในอดีตเคยดำรงตำแหน่งรองประธานอาวุโสแห่งสภาขุนนางตั้งแต่ 1 กันยายน ค.ศ. 2016 จนถึง 30 เมษายน ค.ศ. 2021 เคยเป็นสมาชิกรัฐสภาในช่วงปีค.ศ. 1987 จนถึงค.ศ. 2010 ในสังกัดพรรคแรงงานและสหกรณ์ในเขตเลือกตั้งดัมบาร์ตันก่อนและหลังจากปีค.ศ. 2005 ในเขตเลือกตั้งเวสต์ดันบาร์ตันเชียร์ บารอนแมคฟอลแห่งอัลคลุยธ์ยังเคยดำรงตำแหน่งเป็นประธานกรรมาธิการธนารักษ์ในสภาสามัญชนด้วย 

เมื่อ 17 มิถุนายน ค.ศ.​ 2010 ได้รับพระราชทานบรรดาศักดิ์ตลอดชีพเป็นบารอนแมคฟอลแห่งอัลคลุยธ์ แห่งดัมบาร์ตันในเคาน์ตีดันบาร์ตันเชียร์ และได้เข้าเป็นสมาชิกสภาขุนนางเมื่อวันที่ 6 กรกฎาคม ค.ศ. 2010House of Lords Business, 22 June 2010 

อ้างอิง

หมวดหมู่:ประธานสภาขุนนาง
หมวดหมู่:ศิษย์เก่าจากมหาวิทยาลัยสแตรธไคลด์
หมวดหมู่:บุคคลจากกลาสโกว์